Publication: Magyar Közlöny
Issue: MK-2004-28 (Year: 2004, Number: 28)
Era: 2004-2010
Section: Az MFB esetében a 2001. évi XX. törvény 8. § (7) bekezdése a) pontjában foglalt korlátozás feletti részt kell
Paragraph Index: 668

3.CB MÉRLEGEN KÍVÜLI TÉTELEK — Függõ és jövõbeni kötelezettségek, azonnali és származtatott ügyletek A jelentés kitöltése A Függõ és jövõbeni kötelezettségek, származtatott és azonnali ügyletek címû jelentésben a mérlegen kívüli tételeket a könyv szerinti (nyilvántartási) értéken kell kimutatni. Az egyes állományokat a számviteli nyilvántartás szerinti bruttó, illetve nettó értéken kell feltüntetni. Az egyes állományokhoz tartozó céltartalékot, illetve a valós értékelés esetén az értékelési különbözetet a számviteli elõírások szerinti értéken külön oszlopban kell szerepeltetni. Az álló táblázatban a mérlegen kívüli tételek közül a függõ és jövõbeni kötelezettségeket a tõkemegfeleléshez használt ügyletkockázati csoportosításban, de a részletezés szerint kiemelt sorokban, illetve a mérleghez hasonló devizális bontásban kell bemutatni. A származtatott partnerkockázattal rendelkezõ ügyleteknél a követelés összegét, a kiírt opcióknál és az egyéb ügyleteknél a kötelezettség értékét kell kimutatni. Az azonnali (spot) ügyleteket a 62.21 és 62.23 sorokban kell feltüntetni.

Source: https://magyarkozlony.hu/hivatalos-lapok/5135167613e9a9e0c96fdb15e9a7a0f02de6e459/dokumentumok/b179e7c57e3f9dbb434e4bc0fca6646844013f19/letoltes